
Den Parke Nashonal Washington 
Monumento di sklabitut desvelá 


KRALENDIJK -- Du- 
rante un seremonia kòrtiku 
djasabra atardi, ku presen- 
sia entre otro di Minister 
Hugo de Jonge, a desvelá un 
monumento pa konmemorá 
sklabitut den Parke Nasho- 
nal Washington-Slagbaai. 
E monumento ta situá 
riba e seru bai ariba na Boka 
Slagbaai, ku un bista mag- 
nífiko di laman. Despues di 


un lesamentu di un poema 
dor di Linda Coffie, Mini- 
ster de Jonge, Gezaghebber 
Nolly Oleana i outor Delno 
Tromp, tur a hasi un diskur- 
so kòrtiku. Na honor di e 
okashon, Tromp a presentá 
un buki trilingual titulá ‘Mil 
ochoshentikurantidos’, ku 
ta kontené historianan per- 
sonal, faktornan históriko 
i poemanan relashoná ku e 


tema di libertat i sklabitut. 
E tablero ku a pone na 
e monumento, ta rendí ho- 
menahe na e poblashon 
indígena original di e isla 
i ta enfatisá ku mester reko- 
nosé i komprondé e pasado 
turbulento di e isla, pa por 
konstruí un futuro basá riba 
rèspèt i komprenshon di e 
historia di tur hende riba e 
isla. 


E monumento ta ofresé bista mashá bunita, tantu mirando pa e serunan i tambe pa 
laman. (Potrèt: ABC Online Media) 


KRALENDIJK 
– 
Djasabra e aña di kon- 
memorashon di pasado di 
sklabitut a kuminsá. Se- 
gun e gobièrnu, pasado di 
sklabitut ta penoso, impor- 
tante i te ku korto un parti 
vago di parti di nos historia. 
Desde promé di yüli 2023 
den henter Reino ta dediká 
atenshon èkstra durante e 
aña di konmemorashon di 
pasado di sklabitut. P’esei 
rònt di promé di yüli 2023, 
Gobièrnu ta presente na 
diferente momentu di kon- 
memorashon i selebrashon. 
Naturalmente ya bo por 
a kai ariba tokante e palabra 
‘èkstra’ mas ariba. Komo 
sifuera ya tabatin asina 
tantu atenshon pa e pasado 
ei. Pero awe mi a warda 


mi sinismo i sospecho 
den un kaha i ta bai mira 
ku hopi alegria na futuro. 
Motibu pa esaki ta e plan 
di ocho punto pa mas vi- 
shon i reforsamentu sosial 
i ekonómiko di e parti Ka- 
ribense di Reino di Dorien 
Wuite, miembro di Tweede 
Kamer di D66. 
Ku e plan, Wuite polí- 
tikamente ke mira pa yega 
na un desaroyo duradero 
dirigí pa loke ta trata Ka- 
ribe Hulandes. Loke ta hasi 
e remarke akí interesante 
ta e siguiente: “Ta mi de- 
seo personal pa ku e aña di 
konmemorashon akí tokan- 
te pasado di sklabitut Reino 
bini ku e ròl Hulandes den 
e historia i mas aleu por 
papia di e pasado penoso 


akí. Sí te asta nos por soña 
tokante un futuro konhunto 
dirigí riba reforsamentu du- 
radero sosial i ekonómiko 
ku ta mehorá e bienestar 
di tur hende riba e islanan, 
ta un pregunta ku gustosa- 


mente mi ke trese dilanti.” 
Sí un aña ta muchu pèrtá 
pa bini den Reino ku e ròl 
Hulandes den e historia, ta 
laga demostrá ku Wuite ke 
mira dilanti. I esaki ta bon 
den e aña di konmemo- 
rashon 
akí. 
Konmemo- 
rashon ta enserá kiko nos ta 
bai wak pasado, pero tambe 
ku for di esaki nos ta siña 
lèsnan pa e futuro. 
Tokante e futuro, apar- 
entemente e parlamentario 
ta insigur. E ta puntra su 
mes, sí te asta nos por soña 
tokante un futuro konhun- 
to. Komo kontinuashon di 
e frase akí por saka afó ku 
Wuite tambe sí ta kompron- 
dé ku ta bira fèrfelu pa soña 
sí bo tin stoma bashí. Su 
vishon riba e futuro komu- 
nitario ta dirigí riba un re- 
forsamentu duradero sosial 
i ekonómiko ku ta mehorá 
e bienestar di tur hende riba 
e islanan.Un ratu mi a pen- 
sa ku dor di e frase akí mi 


mester bolbe saka e kaha 
for di kashi. Pasobra tanten 
ku polítika Den Haag ta 
kombatí pobresa riba e is- 
lanan solamente ku komi- 
shonnan, investigashonnan 
i rapòrtnan, pa hopi hende 
no tin mashá pa soña. 
Pero Wuite a bai mi di- 
lanti. E ta skirbi: “Desde e 
último kambio di Statüt na 
2010, tin entre otro un ak- 
titut di desinteres, neokolo- 
nialismo, opinion frus figo i 
retraso finansiero, ku a kon- 
tribuí na e falta di noshon i 
frustrashon entre Den Haag 
i e seis islanan Karibense. E 
konsekuensia di reakshon i 
te asta maneho maneho dis- 
kriminatorio ta señalnan 
enfátiko ku e prinsipio di 
igualdat dentro di Reino ta 
kibra mas aleu i ku derecho 
humano i un eksistensia 
humano no tur kaminda ta 
keda garantisá mesun bon 
den e òrdu di derecho di 
Reino. 


Soña tokante un futuro konhunto 
Pa: Auke van der Berg 

REI TA PIDI 


PORDON 


KRALENDIJK – “Pa e 
opvio falta di akshon kon- 
tra e krímen kontra human- 
idat mi ta pidi awe pordon.” 
Palabranan ekspresá pa Rei 
Willem Alexander djasabra 
na selebrashon di Keti Koti, 
ku a marka tambe inisio di 
e aña di konmemorashon 
di 160 aña di liberashon di 
sklabitut. 
E selebrashon di Keti 
Koti, na kua Rei Willem 
Alexander i Reina Maxima 
a asistí, a tuma lugá den 
Oosterpark den e siudat 
Amsterdam. Diferente mi- 
nister di gabinete, entre kua 
tambe e ministernan pleni- 
potensiario di Aruba, Kòr- 
sou i St. Maarten, a asistí. 
Na final di su diskurso, 
Rei Willem Alexander a ri- 
sibí un ovashon na pia serka 
tur presente. Demonstrando 
asina kon importante e pa- 
labranan aki tabata. Aña 
pasá 19 di dezèmber Min- 
ister Presidente Mark Rutte 
a ekspresá su diskulpa pa e 
pasado di sklabitut. Hopi 
a konsiderá e momentu di 
diskulpa di Hulanda komo 
históriko 
transendental. 
Apesar di esaki, e diskulpa 
a sòru pa emoshon miksto. 
Lunanan largu a suprayá e 
nesesidat di un diskulpa di 
parti di Rei Willem Alexan- 
der. Awor esaki a sosedé. 


Kontroversial 
Rei Willem Alexander 
a kuminsá su diskurso re- 
firiendo na un stipulashon 
di 1644 na Hulanda ku ta 
bisa: “‘Binnen der Stadt 
van Amstelredamme ende 
hare vrijheydt, zijn alle 
menschen vrij, ende gene 
slaven.’ Pues dentro di e 
siudat di Amsterdam tur 
hende mester ta liber di 
sklabitut. Anto tòg Hulanda 
tabata praktiká komèrsio di 
katibu. Un situashon kon- 
troversial. Rei: “Huntu ku 
boso mi ta pará aki den e 
siudat Amsterdam ku pa 
siglonan kaba ta apresiá i 
stima li-bertat riba tur kos. 
Kapital di un pais ku den 
transkurso di historia sem- 
per a lucha kontra tirania i 
opreshon. Pero loke dentro 
di e siudat aki tabata algu 
di mes, no tabata kuadra 
pafó di nos frontera. Aki 
sklabitut tabata prohibí. 
Otro banda di oséano nò.” 


Denigrante 
“Di tur e formanan di 
no-libertat, sklabitut ta esun 
mas grave, mas denigrante, 
mas degradante pa e ser hu- 
mano. Mira bo ko-próhimo 
komo merkansia, di kende 
bo por disponé segun bo 
ta haña bon. Un mashin 
indefenso ku kua por hasi 


ganashi. Ku bo por kadená, 
bende, marka ku heru ka- 
yente, bati, kastigá i te asta 
mata.” 
Rei Willem Alexander a 
sigui bisa ku e último tem- 
pu aki nan a sostené hopi 
kombersashon, tantu na 
Hulanda komo riba e isla- 
nan den e parti karibense di 
Reina Hulandes. “Nos a pa- 
pia ku hendenan ku tin nan 
rais na Sürnam i tambe ku 
hendenan ku tin un konek- 
shon ku Indonesia. Entre 
nan hende ku mester bai 
solamente tres generashon 
promé pa topa ku un miem- 
bro di famia ku a nase den 
tempu di sklabitut. Nan a 
mustra nos a doló ku nan ta 
sinti.” 
“Bos di esnan sklabisá a 
bai ku bientu. Apénas nan 
a laga spor atras. E ta lanta 
rèspèt ku no tiki di nan a 
haña forsa pa rebeldiá, anke 
esaki hopi bes tabata ku e 
kurashi di desesperashon.” 


Nos sa mas 
Danki na trabou di in- 
vestigadónan pashoná nos 
sa awor mas di e pasado 
di sklabitut hulandes, se- 
gun Rei Willem Alexander. 
“Nos sa awor ku a transpor- 
tá mas ku 600.000 hende 
riba barkunan hulandes for 
di Afrika atraves di Oséano 


Atlántiko pa hende komo 
katibu òf pa usa den trabou 
riba plantashi, Tristu ta ku 
75 mil di nan no a sobrebibí 
e transportenan aki.” 
“Nos sa tambe den e 
komèrsio di katibu pa ori- 
ente, na paisnan bou di 
régimen id VOC. I nos sa 
di e krueldatnan kontra e 
poblashon indígena den e 
kolonianan. Pero tin asina 
tantu kos ku nos no sa. Den 
archivonan por mira sifra- 
nan seku. Nan ta etalá nos e 
echonan pa medio di brel di 
e atministradó finansiero. 
Pero bos di esnan sklabisá 
a bai ku bientu. Apénas nan 
a laga spor atras. E ta lanta 
rèspèt ku no tiki di nan a 
haña forsa pa rebeldiá, anke 
esaki hopi bes tabata ku e 
kurashi di desesperashon. 
Luchadónan di resisten- 
sia manera Boni, Baron i 
Joli-Coeur a reta e siste- 
ma inhumano di sklabitut 
den áreanan ekstenso di 
selva i urizjan na Sürnam. 
Nan heroismo – i di esun 
di otroan – ta testiguá un 
orguyo i forsa ku no por 


kibra.” 


Tula 
Rei Willem Alexander a 
referí den su diskurso tam- 
be na Tula, katibu di Kòr- 
sou: “Tin bia a sosodé ku a 
traspasá bos di un luchadó 
pa libertat pa nos via pa- 
labra skirbí. Manera e bos 
di Tula, lider di e rebelion 
di katibu na 1795 na Kòr- 
sou. Sinku luna pasá nos ta- 
bata huntu ku nos yu muhé 
mayó na e sitio na unda el 
a traha i biba: e anterior 
plantashi Knip. 
Kon rasonabel i humano 
e palabranan di Tula ta zona 
den nos oreanan moderno. 
El a apelá riba idealnan di 
Revolushon Franses i e 
igualdat di tur hende, sin 
importá nan koló. 
“Nos no ke hasi niun 
hende algu malu”, Tula 
a bisa. “Nos no ta anhelá 
nada otro ku nos libertat.” 
E outoridat na poder e tem- 
pu ei a reakshoná brutu i sin 
miserikòrdia. 
A habraká Tula i a kita 
su kabes afó. 


KRALENDIJK- Ma- 
yan, djamars 4 di yüli lo 
tuma lugá un referendum 
bou di empleadonan di 
Telbo N.V. 
Esaki mediadó ta duna 
di konosé. Meta di e refe- 


Referendum Telbo 


rendum ta pa determiná kua 
sindikato lo keda apuntá pa 
mayoria di e empleado pa 
representá nan. 
E referendum ta tuma 
lugá na ofisina di Asuntu- 
nan di Labor (SZW) den 


sentro di siudat 1.30 pa 
2.30. 
Mediadó ta hasi un ya- 
mada na tur empleado pa 
hasi uso di e derechi aki, i 
partisipá na e referendum. 


4 
Djaluna 3 yüli 2023 


Kòma òf . òf ? 


Komo medio di komunikashon nos ta ninga na tapa solo ku un dede, 
nos ta nota konsekuensia di sklabitut strukturalmente. Kon otro nos 
por aklará e konstante bataya pa preservá i halsa nos propio idi- 
oma Papiamentu? Kon otro nos por aklará ku ainda nos historia di 
sklabitut no tin un lugá prominente den kuríkulo di nos skolnan? 
Kon otro nos por aklará e divishon ku tiki tiki pero sigur ta nota den 
nos komunidat entre e pretu i e blanku? Kon otro nos por aklará e 
señalnan di neokolonialismo? Kon otro nos ta aklará e strategia di 
dividí pa konkistá? Kon otro nos por aklará e mito ku esun blanku 
ta superior? 
Promé di yüli ta djis un fecha mas pa konmemorá algun página skur 
di nos pasado òf di bèrdat ta bai traha riba e konekshon ku Rei Wil- 
lem Alexander a boga p’e? Lo lanta gruponan di teater den bario i 
usa kreatividat pa konsientisá?, SGB lo introdusí banda di e ‘Paarse 
Vrijdag’ un ‘Zwarte Maandag’ pa konsientisá nos hóbennan?, Or- 
ganisashonnan kultural lo organisá kaminatanan di sklabitut pa am- 
plia konosementu? Partidonan Polítiko ta sali i reakshoná ferviente 
riba e topiko aki tambe? Nos lo drenta un époka ku organisashon- 
nan primordial manera Kuerpo Polisial Hulanda Karibense (KPCN), 
Rijksdienst Caribisch Nederland (RCN), Ministerio Públiko (OM), 
Fundashon Mariadal (FM) kontinuamente lo organisá treinen pa nan 
kolaboradónan splikando e konekshon entre pasado di sklabitut i 
diskriminashon institushonal? 
Gobièrnu lo kuminsá ku un kampaña di konsientisashon? 
Kada kanal di televishon, programanan di radio, spòt, podcast, lo 
amplia tokante e topiko aki? Konsientisashon di nos dushi pueblo 
lo ta ankrá den kualke programa di gobernashon? Nos tambe lo 
yega asina leu? Manera desendientenan di katibu den otro parti di 
reino, Sürnam i Indonesia? Nos tambe lo por papia, aseptá e pasado 
komun i di bèrdat traha riba e mihó futuro? Sin pretendé ku e no a i 
ta influensia nos komunidat te ku e dia di awe? 


Por konsiderá promé di yüli komo un dia históriko. Un dia ku segun 
nos konsepto ta bai mas leu ku diskulpa i pordon di parti Rei Willem 
Alexander. Dikon e ta históriko? Pasombra si nos ke òf nò, a pone e spil 
di sklabitut nos dilanti. Den reino e topiko aki a tuma un poseshon im- 
portante, prinsipalmente na Hulanda, konstantemente ta pone atenshon 
riba esaki den media, skolnan i asta den parlamento hulandes. Desen- 
dientenan di kabitu ta halsa bos eksigí por lo ménos rekonosementu di 
e sufrimentu i inhustisia grandi hasí na nan antepasadonan. 
Aña pasá dezèmber promé minister Mark Rutte a pidi diskulpa pa e pa- 
sado di sklabitut i alabes a bisa ku esaki ta un kòma. 
Hopi lo lesa e editorial aki i ninga ku na Boneiru tin un tabú rondó di 
sklabitut i e konsekuensianan ku ta bin kuné. Tin ku lo trata asta na kon- 
dená nos medio enbes di brasa e mensahe. Si ta asina, kon Boneiru lo 
yena loke mester bin tras di e kòma, si nunka nos ta papia habrí tokante 
e topiko aki? Un topiko ku apesar di ta inkómodo ta nesesario pa krea 
generashonnan orguyoso di nan orígen. Kon nos por logra esaki dor di 
apliká strategia di abestrus, hinka nos kabes den santu? 
Sin ni sikiera konsiderá ku konsekuensia di sklabitut ainda por ta kore 
den nos benanan? Ku nos manera di pensa i aktua por tin di aber ku e 
pasado aki? Al final ta apénas tres generashon pasá por papia di libertat, 
mas ku 350 aña di sklabitut mester a hasi algu ku desendientenan. Ku e 
historia di sklabitut tin di aber ku nos mentalidat di awendia? Apesar di 
esaki pa un motibu òf otro tin e impreshon ku e komunidat boneriano ta 
mas distansiá di e historia doloroso aki. Sporádikamente por nota algu 
di atenshon, aunke mester atmití ku tin mas atenshon pa e kasnan di 
katibu ku pa e historia di sklabitut. Miéntras diferente grupo di diálogo 
di sklabitut den reino tabata konsehá mas riba e topiko di diskulpa, nos 
propio grupo di diálogo no a haña un diskulpa nesesario. Nan a sali i 
papia pa Boneiru kreando un impreshon ku bista riba e futuro ta mas 
importante. Lógikamente esaki ta un bon punto di salida, pero kon nos 
por fiha riba un futuro sin para ketu na e daño di pasado ku te ainda tin 
influensia den presente. 


Kantidat transakshon inusual a 
subi eksplosivamente 


KRALENDIJK – E 
kantidat di notifikashon 
di transakshon inusual na 
Karibe Hulandes durante 
e último dos añanan a subi 
eksplosivamente, di ménos 
ku 900 na 2002 pa 7.456 
na 2022. Esaki a sali na for 
di e relato anual di e unidat 
di inteligensia finansiero di 


Hulanda, FIU. FUI ta yama 
e oumento komo konsekue- 
nsia direkto di e kambionan 
den e lei pa evitá labamentu 
di plaka i finansiamentu 
di terorismo BES entrante 
yüli 2021, ku a reforsá e 
posishon di informashon di 
e servisionan di detekshon. 
Un parti grandi di e 


7.337 notifikashon di tran- 
sakshon inusual, ta bini di 
bankonan. Un kantidat di 
728 transakshon despues 
di investigashon, a haña e 
stèmpel di sospechoso. E 
dokumentonan 
relashoná 
ku esakinan a keda pasa pa 
entre otro Polis pa investi- 
gashon mas aleu. 


KRALENDIJK 
-- 
Un asuntu komo sifuera 
ta mucha chikitu tin den 
gobièrnu i ta sinta laga ken 


ku ta, mustra ku nan a bai 
Hulanda i no mester a bai. 
Dikon mi ta bisa asina, tur 
biá, tur aña ku tur partido 


polítiko e mes un storia pa 
traha notisia rònt di dje, ku 
polítikonan a bai Hulanda 
innesesariamente, òf nan 


no a informá pueblo. 
Ègt e kos akí ta un asun- 
tu hopi mucha chikitu. No 
tin otro palabra pe. Esei ta 
konta pa polítikonan i es- 
nan ku ta kritiká nan. Mas 
bien polítikonan. Dikon 
nan mester sali i bisa awor 
i pa semper ku un biahe pa 
Hulanda ta nesesario òf no. 
Anto sí e ta un mester, ku 
nan mester bai pa motibu di 
trabou, momentu ku nan re- 
gresá, konta kon a bai i kiko 
a hasi aya. No bin sinta pa- 
pia tokante ken no tabata 
ke pa nan a bai Hulanda, 
ken no gusta ku e kos a bai 
asina. Ta fuerte i bisa niun 
hende no tin nada di bisa. 


Òf nan mes bai Hulanda. Si 
gobernantenan a bai pa un 
bon motibu, konta di esei. 
No reakshoná riba e re- 
marke di otronan. P’ami tur 
biá e kos ei ta un idiotismo 
di marka mayó. Anto esei sí 
ta laga sinti ku bèrdat polí- 
tikonan a bai Hulanda sea 
mal prepará, òf no tabata 
nesesario. 
Spera tur polítiko kom- 
prondé i ta fuerte i stret. Mi 
a skucha un parti di e loke 
esnan ku a bai Hulanda a 
bisa na Radio Live 99.9FM, 
sierto momentu mi a legu- 
mai skucha radio. Pasobra 
mi no ta interesá den ken no 
ta ke pa nan a bai Hulanda. 


Asuntu di mucha chikitu 


Pa: Fittipaldi Pietersz 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djaluna 03 yüli 2023 


12.00 Aktualidat: 
Miles Mercera 
13.00 Aki Boneiru: 
Rafael Rodriguez 
14.00 Herensia: 
Nuchi ku De 
15.00 BAPA: 
Duo Mirasol 


16.00 Herensia Korsou: 
Inardo Guilberto (Buchi) 
Clemencia 
17.00 Dokumental: 
Desaster Natural 
18.10 Herensia: 
Nemencio (Bubu) Beaumont 
(Kunuku Di Sabana1) 
19.30 Puerto Latino: 
Luis Zárraga 


20.00 Herensia: 
Edwin (Eddy) Frans 
21.00 AkiBoneiru: 
Farid Ayubi i Amancio Batta 
22.00 Herensia: 
Jose Antonio Martis 
23.00 BAPA: 
Ronald Pablo Hoyer 


Supervishon estrikto riba estadia ilegal 


KRALENDIJK -- En- 
trante 15 di yüli Koninklijk 
Marechaussee (KMar), ta 
bai supervisá di manera 
mas estrikto riba estadia 
ilegal ora ta biaha òf sali di 
e isla. E kadena di estran- 
hero Karibe Hulandes, ku 
ta konsistí di KMar, Servi- 
sio di Imigrashon i Natura- 


lisashon Karibe Hulandes, 
IND, Asuntunan Sosial i 
Empleo Karibe Hulandes, 
SZW CN i Kuerpo Polisial 
Karibe Hulandes, KPCN, 
pa basta tempu kaba ta 
konstatá ku tin un oumento 
den estadia ilegal na Karibe 
Hulanda. 
KMar ku na Karibe Hu- 


landes, segun e lei di se- 
guridat BES mediante e lei 
di atmishon i deportashon 
BES, ta enkargá ku e tarea 
di supervisá frontera en- 
trante 15 di yüli i ta ku- 
minsá chèk e términonan 
legal korekto di tantu estra- 
nhero komo hulandes na un 
manera mas estrikto. 


Na momento ku surpasá 
un término, ya kaba tabata 
duna un but. Entrante 15 di 
yüli KMar por entregá un 
proposishon pa deklarashon 
indeseá na IND CN, banda 
di e but di sèn na momento 
ku surpasá e término. Por 
deklará e estranhero, òf 
hulandes, komo indeseá pa 


Karibe Hulandes pa perio- 
do indefiní. E ora ei KMar 
lo nenga e estranhero òf hu- 
landes entrada na momento 
ku e biaha pa e isla. Por 
haña mas informashon to- 
kante e tema ‘estadia’ riba e 
wèpsait di Rijksdienst Cari- 
bisch Nederland: www.ri- 
jksdienstcn.com 


Lei nobo a drenta na vigior 
Tur Sur Koreano ta bira un òf dos aña mas yòn 


KRALENDIJK/SUR 
KOREA – Sur Koreanonan 
desde e siman ku a pasa tur 
ta bira un òf tin biá, te asta 
dos aña mas yòn. Un lei 
nobo a drenta na vigor ku 
ta skrap e método pa kua 
awor ta desifrá nan edat te 
ku awor. 
Sur Koreanonan te ku 
awor ta usa solamente tres 
sistema pa indiká un hende 
su edat. E sistema mas usá 
ta esun kaminda sero komo 
edat no ta eksistí. Beibinan 
na nasementu ta un aña 
i na kada kambio di aña, 
pues dia promé di yanüari, 
ta bini un aña aserka. Un 
hende ku nase na desèmber 


dentro di un luna pues ta 
dos aña bieu. 
Serka e di dos método 
beibinan na nasementu sí 
ta sero, pero seguidamente 
durante kada kambio di aña 
ta bira un aña mas bieu. E 
di tres sistema ta e sistema 
ku nos konosé, kaminda ta 
nase na sero i riba dia di 
nasementu ta bira un aña 
mas bieu. 
Pa yega na un fin di tur 
e diferensianan akí, Parla- 
mento na desèmber a aseptá 
un lei dor di kua Sur Korea 
desde awor ta usa e sistema 
internashonal. E kambio a 
drenta na vigor siman pasá 
i mester trese un kambio na 


e kantidat di bruashon, no 
solamente pafó di e fron- 
tera di pais. 


Problema práktiko 
Tokante kon e promé 
método ku Sur Korea te ku 
awor mas ta usa, tin hopi 
inklaridat, dosente di es- 
tudio di Korea moderno, 
Koen de Ceuster, ta konta. 
“No ta eksistí univosidat 
tokante esaki, pero mi teo- 
ria ta ku e konsepto sero no 
konosé e tempu aya e kon- 
teo di edat ku a yama un 
ser humano den bida. Na 
momentu ku bo nase, bo ta 
eksistí i pues bo ta unu.” 
Tòg a bira tempu pa 


kambio. E ta okashoná hopi 
bruashon, por ehèmpel sí 
ta trata di uso di remedi, 
Ceuster ta konta. Komo in- 
dikashon tin ku mucha bou 
di sinku aña no por usa e 
remedi, ki edat ta usa e ora 
ei. Muchanan di tres segun 
konteo Sur Koreano por ta 
sinku aña. 
Tambe tempu di bakuna 
di Corona a originá pro- 
blema. E tempu ei a invitá 
hendenan pa grupo di edat, 
pero hopi biá nan no tabata 
sa kua edat nan mester a 


mantené. 


Edat sosial 
Segun Ceuster, e sur ko- 
reanonan semper ya tabata 
sa kiko nan edat ta segun e 
sistema ku nos ta usa, pero 
nan lo menshoná nan edat 
awor ku e lei nobo a drenta 
na vigor na momentu ku 
puntra nan pa nan edat? 
Nan lo mantené e edat so- 
sial, esei nan ta haña muchu 
importante. 
Solamente nan papelnan 
ta kambia. 


Leon Bérénos, un persona ku amor i pashon pa histo- 
ria, a presentá den trahe afrikano pa atendé e aktivi- 
dat di konmemorashon 160 aña di sklabitut na Aruba 
djasabra. Leon ta spesialisá den konosementu di his- 
toria di bario San Nicolas. Kolaborador di FuHiKuBo 
na Aruba. 


Leon Bérénos den 
trahe afrikano 

KRALENDIJK – Ko- 
munidat di Skol Boneiru, 
SGB, a forma un komishon 
tokante pasado di sklabitut 
kaminda tur unidat di skol 
ta forma parti. 
E meta no ta solamente 


pa reflehá riba pasado di 
sklabitut durante un solo 
dia, pero pa organisá dife- 
rente aktividat durante e 
aña eskolar benidero ka- 
minda huntu ku tur estudi- 
ante ta reflehá riba e tópiko 


akí. Komo institushon edu- 
kativo ku ta trata di eduká 
studiante riba tereno inter- 
nashonal, e komishon ta 
haña importante pa reflehá 
riba e tópiko akí riba e dia 
aki, asina komishon a bisa. 


SGB ku komishon tokante 
pasado di sklabitut 


E komishon ke organisá vários aktividat rònt di e tema den transkurso di aña. 


Ku por lesa riba un dia 
Twitter ta limitá kantidat di ‘tweet’ 
KRALENDIJK 
-- 
Twitter a stipulá un límite 
di e kantidat di ‘tweet’ ku 
usuarionan por lesa. Segun 
bas di Twitter, Elon Musk, 
esaki ta nesesario pa laga 
e plataforma drai bon i ta 
trata di un medida di emer- 
gensia temporal. 
Segun Musk, e asina 
yamá ‘scraping’ ta un pro- 
blema grandi pa Twit- 
ter. Aki nan empresanan 
usuario ta usa software pa 
warda data outomatisá riba 
Twitter pa e desaroyo di 
modelonan pa inteligensia 
artifisial. Esaki por kondusí 


ku Twitter ta bira lento, òf 
ta bira inkonfiabel. 
Desde awor usuarionan 
ku un kuenta verifiká p’esei 
por lesa te 10 mil mensahe 
pa dia. Hendenan ku traha 
un kuenta nobo, por mira 
solamente ainda 500 men- 
sahe. Hendenan ku tin hopi 
tempu riba e plataforma, 
por lesa 800 mensahe pa 
dia. 
Anteriormente djasabra 
anochi Musk a bisa ainda 
ku ta trata di seis mil, 600 
i 300 mensahe i ku lo riba 
término kòrtiku lo oumentá 
esakinan na 8 mil, 800 i 


400. 
Esaki ta un kontinu- 
ashon di e medidanan ku 
Musk a anunsiá djasabra 
anochi. E momentu ei el a 
bisa ku mensahenan riba 
Twitter ainda ta solamente 
pa esnan ku ta konektá riba 
e plataforma. Esaki tambe 
ta un medida di emergen- 
sia ku a tuma, pasobra tin 
hopi organisashon ku di un 
manera agresivo ta chupa 
informashonnan di Twitter. 
Dor di limitá e akseso, e 
mionario ta spera ku e kue- 
ntanan outomatisá di Twit- 
ter lo keda ménos bishitá. 


Komo hefe di Kuerpo Polisial suplente 
Ronald Zwarter ta tuma despedida 


KRALENDIJK – Dia 14 
di ougùstùs Ronald Zwarter 
ta pasa su tareanan komo 
hefe suplente i hefe di o- 
perashon di Kuerpo Polisial 
Karibe Hulandes, KPCN, 


pa su susesor. 
Zwarter a kuminsá su 
karera promé di òkto- 
ber 2019 for di ‘Eenheid 
leiding Noord-Nederland’ 
i promé di òktober 2023 ta 


regresá serka Polis Nasho- 
nal na Hulanda, despues di 
un periodo di 4 aña. Despu- 
es di esei, na komienso di 
2024, e lo baha ku un pen- 
shun bon meresí na edat di 


66 aña i despues di un kare- 
ra di 45 aña na polis. 
Den e añanan tras di 
lomba, huntu ku e tantísi- 
mo koleganan den KPCN, 
a hasi e organisashon mas 
fuerte, independiente i ku 
mas enfoke riba partnernan 
di kadena i ku mas enfoke 
riba futuro. Algun tim spe- 
sialisá a originá, manera e 
tim di reshèrshi digital, e 
tim di krímen sibérnetiko i 
e tim di FINEC. Ademas e 
organisashon di inteligen- 
sia a bira mas grandi i mas 
profeshonal i ta afiliá na In- 
terpol i e ret di FCI. 
Huntu ku algun kolega 
di KPCN, Zwarter a forma 
e base pa e sentro regional 
di informashon i eksperti- 
sio, RIEC-CN, ku ta hunga 
un ròl importante den e ko- 
laborashon entre partnernan 
di kadena i e aserkamentu 
di soborno i labamentu di 
plaka. 
Hopi kolega lokal a 
krese bai den diferente 
funshon den kuerpo ku ta 
motibu ku esaki a bira mas 
duradero i mas independi- 
ente. Banda di esaki, den e 
4 aña tras di lomba prákti- 
kamente a komponé hinter 
tim di maneho, inkluso e 
direktiva di kuerpo, di nobo 


na unda e, entre otro a duna 
forma na e traspaso i guia. 
Ku esaki e kuerpo ta kla pa 
futuro i ta bon pará pa tantu 
Karibe Hulandes komo pa e 
region di Karibe. 
E bon relashon i kolabo- 
rashon entre koleganan po- 
lis i Zwarter, a kondusí na 
e éksitonan aki i pa e mo- 
tibu ei e tabata un periodo 
bunita pa loke ta trata e de- 
saroyonan denter di KPCN. 
Tokante esaki Zwarter 
mes ta bisa: “Hopi biá mi 
ta bisa, talento ta tur ka- 
minda. Huntu ku kolega- 
nan di KPCN i di diferente 
partner di kadena, a hasi 
adelanto grandi i mi ta kon- 
tentu ku mi a kontribuí na 
esaki. Hopi biá ta balotá e 
kompleksidat di e área di 
Karibe, pa e motibu akí e 
añanan benidero lo mi keda 
optenibel pa koleganan i 
diferente ministerio pa for 
di Hulanda mi sigui kon- 
tribuí na desaroyo den e re- 
gion akí. 
Tabata un periodo bunita 
i instruktivo p’ami i pa mi 
kasá, dor di kua semper 
nos lo keda kòrda bèk ku 
melankolia riba e kolega- 
nan i e islanan, ku awor 
ta mas será ainda den nos 
kurason.” 

Despues di 16 aña 
Marlon Bermudez ta bandoná 
e sektor notarial 


KRALENDIJK -- En- 
trante promé di yüli Marlon 
Bermudez no ta forma parti 
mas di e tim di Notario 
Rispens. Dia 16 yüli 2007 
el a kuminsá laborá na ofi- 
sina di notario Mr. Maarten 
Maartense i tabata enkargá 
ku e parti di atministrashon. 
Na mart 2011, Notario 
Maarten Maartense a fayesé 
i e ofisina a keda remplasá 
pa Notario Aniek Schouten 
i Bermudez a sigui laborá 
den e mesun funshon. 
Na sèptèmber 2022, No- 
tario Aniek Schouten a dis- 
tansiá su mes komo Notario 


i a pasa esaki pa Notario 
Robin Rispens, kende a 
tuma e funshon i aki tambe 
Bermudez a kontinuá den e 
mesun funshon. 
Mirando e trayekto la- 
boral di Bermudez den e 
sektor notarial i a laborá pa 
tres diferente Notario i es- 
nan ku a konosé sa ku sem- 
per el a ehersé su trabou ku 
e mesun amor i dedikashon. 
Pa algun aña kaba Ber- 
mudez a establesé su pro- 
pio kompania di atmini- 
strashon konosí komo Easy 
Accounting & General Ser- 
vices B.V. 


Segun añanan ta pa- 
sando, Easy Accounting a 
krese den klientela i Ber- 
mudez a tuma e desishon pa 
bandoná e sektor notarial 
pa e por brinda su klientela 
un mas mihó servisio. 
Bermudez ta bai hasi 
hopi falta den e sektor no- 
tarial, pero ta keda brinda 
su klientela su servisio ku 
su ekspertisio tantu riba e 
tereno di atministrashon i 
notarial, pero awor ku su 
propio empresa. 
Nos ta deseá Bermudez 
tur klase di éksito ku su 
propio empresa. 


Are you a creative and results-driven marketer with a passion for the hospitality 
industry? Join our dynamic team as a Marketing coordinator and make an impact 
on our brand presence and revenue growth. As our Marketing coordinator, you will 
have the opportunity to show your strategic thinking, innovative ideas, and drive 
our marketing initiatives to new levels. With your high energy, enthusiasm, and 
commitment to quality, you will play a crucial role in attracting guests, promoting 
our Resort, and enhancing the overall guest experience. Join us and be part of a 
team that values creativity, collaboration, and dedication! 


Key Responsibilities: 
* Develop and implement strategic marketing plans to drive brand awareness 
and revenue growth 
* Create digital marketing campaigns, including improving our rankings, email 
marketing, and social media 
* Manage the creation and execution of captivating content for various marketing 
channels 
* Conduct market research and analyze consumer trends to identify new oppor 
tunities 
* Collaborate with internal/external teams to ensure consistent brand messaging 
and alignment 
* Stay updated on industry trends and competitor activities to maintain a com 
petitive edge 
* Keeps management informed by submitting activity and results reports, such 
as call reports, weekly work plans, and monthly and annual territory analyses. 


Qualifications: 
* Preferable HAVO /VWO or a degree in Marketing, or a related field or equivalent 
experience 
* Experience in the hospitality industry is a plus 
* Knowledge of digital marketing strategies and tactics 
* Analytical and problem-solving skills 
* Excellent written and verbal communication abilities 
* Creative mindset with an eye for design and branding 
* Knowledge of marketing software and analytics tools 
* Ability to collaborate effectively with cross-functional teams 


To apply or for more information, please send an email to hr@habitatbonaire.com 


VACANCY 
Marketing Coordinator 


Jalvicar B.V. ta buska 
- 1 airco-monteur 
- 1 auto-lasser 


-airco-monteur 3 aña /auto-lasser 1 aña di eksperensia 


Mas inf. tel. nr. 717-3163 


Trahadó ku motor di avion 
a chupa a kometé suisidio 


KRALENDIJK/TEX- 
AS – Manera publiká an- 
teriormente, e siman ku a 
pasa un trahadó di aero- 
puerto di e aeropuerto di 
San Antonio na Texas a 
muri despues ku motor di 
un avion a chup’é. E inves- 
tigashon i outopsia a tuma 
lugá i awor a demostrá ku 
ta trata di un kaso di suisi- 
dio, na lugá di un aksidente 
tráfiko manera tabata pensa 
anteriormente. 
Debí na e konklushon, 


National 
Transportation 
Safety Board a disidí di 
stòp ku un investigashon 
amplio, ku a anunsiá an- 
teriormente. 
Segun 
e 
deklarashon, no a konstatá 
problema operashon di si- 
guridat ku e avion òf ku e 
aeropuerto. E víktima, Da- 
vid Renner, di 27 aña tabata 
un trahadó di plataforma pa 
Unifi Aviation, un kompa- 
nia ku Delta ta hür pa ser- 
vionan di plataforma na e 
aeropuerto di San Antonio. 

Durante konmemorashon na Amsterdam djasabra 
Esküs di Rei risibí ku aplouso fuerte 


KRALENDIJK – E es- 
küs ku Rei Willem Alexan- 
der a ekspresá djasabra na 
Amsterdam, Hulanda, pa e 
papel ku Hulanda a hunga 
den negoshi transatlántiko 
di katibu siglonan pasá, a 
keda risibí pa un aplouso 
fuerte pa e hendenan pre- 
sente. Esaki a sosodé du- 
rante konmemorashon di 
abolishon di sklabitut den 
Oosterpark. 
Rei Alexander a bisa: 
“Nos ta karga e krueldat di 
pasado di sklabitut huntu 
ku nos. Te awendia por sinti 
esaki den rasismo den nos 
komunidat. Riba dia 19 di 
desèmber aña pasá mini- 
ster-presidente, na nòmber 
di gobièrnu, a ekspresá es- 
küs pa e echo ku den nòm- 
ber di estado hulandes si- 
glonan largu a hasi hende 
merkansia, a eksplotá i 
maltratá nan.” 
“Awe mi ta pará aki di- 
lanti boso komo boso Rei 
i komo parti di gobièrnu 
mi ta ekspresá e esküs aki 


mi mes. Mi ta biba esaki 
ku alma i kurason den 
forma intenso. Pero pa mi 
e tin bada di esaki un otro 
dimenshon personal. Ne- 
goshi di katibu i sklabitut 
ta rekonosé komo un krí- 
men kontra humanidat. E 
stadhoudernan i i reinan di 
Kas Oranje Nassau no a 
tuma ningun akshon kontra 
esaki. Nan a aktua dentro di 
e kuadro di loke e tempu ei 
tabata konsiderá legalmente 
aseptabel. Pero e sistema di 
sklabitut a ilustrá e inhusti- 
sia di e leinan ei.” 
Di akuerdo ku Rei Wil- 
lem Alexander, Segundo 
Guera Mundial a siña nos 
ku bo no por skonde bo mes 
te ekstremo tras di e lei na 
momentu ku ta redusí bo 
próhimonan na bestia i en- 
tregá nan na arbitrariedat di 
esnan ku tin poder. Na si- 
erto momentu e obligashon 
moral ta krese pa aktua. 
Mas aun e echo ku sklabitut 
den Hulanda Oropeo tabata 
prohibí. 


Rei Alexander: “Loke 
den e kolonianan i den 
komèrsio ultramar tabata 
haña normal i ku tabata 
praktiká i enkurashá na 
eskala grandi, no tabata 
pèrmití aki. I esaki ta hasi 
doló.” 
Segun Rei Willem Ale- 
xander, e investigashon in- 
dependiente pa kua el a di- 


sidí lo tira mas lus riba e ròl 
presis di Kas di Oraño den 
historia kolonial i sklabitut. 
“Pero pa e opvio falta di ak- 
tua aki kontra e krímen aki 
kontra humanidat mi ta pidi 
dispensa i pordon.” 
“Mi ta realisá mi mes 
masha bon ku sigur no ta 
tur hende tin mesun sin- 
timentu na e konmemo- 


rashon aki. Tin tambe ha- 
bitantenan di Hulanda ku 
ta haña pidimentu di esküs 
asina tantu tempu despues 
di abolishon di sklabitut 
eksagerá. Sinembargo den 
mayoria grandi nan ta sos- 
tené sí e lucha pa igualdat 
di tur hende, sin distinshon 
di koló òf background kul- 
tural.” 


Djasabra Bòi Antoin tabatin un enkuentro hopi spesial. El a topa ku Leonardo Se- 
meleer, ku meskos kuné, ta desendiente di e katibu di Shon Leonardus Bernardus 
Antoin, kasá ku Margaretha. E famia aki ta bini di Benedicta Antoin, yu di Leo- 
nardus, ku a kasa ku Pedro Semeleer. 


Un enkuentro hopi spesial 
na Hulanda 


Reflekshon di Siman 
PORDON 


Efesionan 4:32 “I sea kariñoso ku otro, miserikòrdioso, por- 
donando otro, meskos ku Dios den Cristo tambe a pordoná 
boso.”(BS) 
Bo no a ripará, ku e persona ku a ofendé nos, hasi nos doló, 
traishoná òf a humiá nos, ta nèt e persona ku nos ta mas 
tempu kuné den mente? 
Anochi e ta den nos mente, nos no por pega soño pasobra 
e ta molestiá nos pensamentu i mainta tempran até ei. Ta 
manera ku nos tin e persona su man tené, tur kaminda ku 
nos bai. 
Si bo rekonosé bo mes den e deskripshon ariba menshoná¸ 
ta un indikashon ku ainda tin persona ku bo mester pordoná. 
Un di e definishonnan di pordoná ta: “liberá òf lòs laga bai”. 
Ta netamente loke nos tin mester pasobra literalmente e 
persona ta mará na nos. Mas nos pensa e asuntu, mas pro- 
fundo e doló i mas grandi e rabia ta bira. 
Awe e versíkulo ta siña nos pa pordoná otro, meskos ku 
Dios a pordoná nos den Kristu. Tur hende ta hasi piká, ami i 
abo tambe. Awor si Dios ta pordoná nos, pakiko nos no por 
pordoná otro? 
Mi no ta papia aki di algu fásil, pero si mashá nesesario. E 
ta un desishon propio i boluntario ku un resultado suma- 
mente bunita. Falta di pordoná ta hasi nos bida zür i komo 
resultado nos trato na otro persona tambe ta zür. En kambio 
pordon ta laga e persona lòs i ta liberá nos. Esei ta yena nos 
ku pas, amor i kariño den nos papiá i den nos hasí. E siman 
akí skohe pa pordoná i lòs laga bai! 
Pordon no ta kambia bo pasado, pero e ta transformá bo 
presente! 
Miralda Paula-Frans 


Produkshon PGM 

FuHiKuBo huntu Bonai 
A topa ku Kendra Sirak i 
Jay Haviser 


KRALENDIJK – Du- 
rante nan estadia na Bonei- 
ru resientemente dr. Kendra 
Sirak i dr. Jay Haviser a 
topa ku FuHiKuBo i Bonai. 
E enkuentro a tuma lugá 
na museo di Chon i Nor- 
ma Theodora na Antriol. E 
dos personanan aki ta kon- 
dusiendo un investigashon 
tokante DNA di habitan- 
tenan original di Boneiru, 
indigéna, amerindio, den 
relashon ku Karibe i e kon- 


tinente amerikano. 
Haviser a splika na e 
okashon ei kon importante 
e investigashon ta. Asina 
por haña un bista di kon e 
hendenan indígena a move 
den pasado pa i for di Bo- 
neiru. Pa hasi e DNA ta hasi 
uso di pidanan di wesu na 
kabes di restunan di hende 
ku a haña banda di SGB al- 
gun aña pasá. 
Dr. Kendra Sirak ta un 
eksperto den e tipo di in- 


vestigashonnan aki. E ta 
di 
Harvard 
University. 
Haviser a hasi diferente 
ekskavashon 
arkeológiko 
na Boneiru, último huntu 
ku arkeólogonan di Univer- 
sidat di Leiden. For di su 
promé investigashon a sali 
e buki ‘The First Bonaire- 
ans’. 
Gezaghebber Nolly Ole- 
ana i su esposa Ann tambe 
tabata presente i a hasi vári- 
os pregunta. 

Entrega diploma FM Academy 


Djabièrnè 30 di yüni Fundashon Mariadal Akademia a entregá diploma na su graduadonan. 
Un grupo di 14 studiante a risibí nan diploma den presensia di nan famia. Ta trata aki di studiantenan ku a terminá e estudio di Kuido nivel 
MBO 3 i estudio Enfermeria MBO nivel 4. E potrètnan ta duna un impreshon di e evento sumamente importante pa e studiantenan. 


KRALENDIJK -Tour- 
ism Corporation Bonaire 
(TCB) i SoftballTeam New 


Angel ta organisá e di dos 
Bario Festival ku lo tuma 
lugá den bario di Nikiboko. 


E evento ta tuma lugá riba 
djasabra 8 di yüli 2023 den 
un tremendo ambiente es- 
tilo ‘Vakantie Vibe‘ for di 
6'or di atardi te12'or di ano- 
chi. 
E programa ta kargá 
ku músika i tin stènt ku ta 
bende kuminda lokal. E 
agrupashonnan 
musikal 
Grupo NikiMix i Foyan 
boys ta presente pa animá 
e anochi akí. Pa duna e 
Bario Festival un toke mas 
spesial lo tin presentashon 
tambe di S.P.A.B Dance, 
músika di DJ Fe i hopi mas. 
Entrada ta kompletamente 
grátis. TCB i SoftballTeam 
New Angel kier a ekstendé 
un invitashon na pueblo di 
Boneiru i tambe na tur nos 


Bario Festival den Nikiboko 


Eli Deli Cafe B.V. 


ta buska 
KEUKEN HULP 
- 30 ora pa siman 
- idioma: spaño, ingles i papiamentu. 
- min 3 aña di eksperensia, 
- edat min 25-max 35. 


Pa mas info yama telefon 795 4709 


Ta Dios so sá kuantu apel por sali for di un pipita. 
Pa e motibu ei laga nos wak esaki komo un bon 
rason pa bisa Señor pa siña nos pa mira kada 
simia den nos bida manera un potensial enorme, 
yen di posibilidatnan grandi. 
Tambe pa yuda nos awe i tur dia, pa unda ku nos 
bai nos por sembra bon simia di fe......... 
Loke un hende sembra, esaki lo e kosechá.......... 
........ esun ku sembra pa e Spiritu lo kosechá 
bida etèrno for di e Spiritu. (Galaten 6:7) 


Rumannan.... sea bendishoná e siman aki tambe. 
Disfrutá di e mensahe. 3 yüli 2023 


PENSAMENTU DI SIMAN 


Eli Deli Cafe B.V. 


ta buska 
BARISTA 
- 40 ora pa siman 
- idioma: spaño, ingles i papiamentu. 
- min 3 aña di eksperensia, 
- edat min 25-max 35. 


Pa mas info yama telefon 795 4709 


Eli Deli Cafe B.V. 


ta buska 
KEUKEN HULP 
- 30 ora pa siman 
- idioma: spaño, ingles i papiamentu. 
- min 3 aña di eksperensia, 
- edat min 25-max 35. 


Pa mas info yama telefon 795 4709 


Ta Dios so sá kuantu apel por sali for di un pipita. 
Pa e motibu ei laga nos wak esaki komo un bon 
rason pa bisa Señor pa siña nos pa mira kada 
simia den nos bida manera un potensial enorme, 
yen di posibilidatnan grandi. 
Tambe pa yuda nos awe i tur dia, pa unda ku nos 
bai nos por sembra bon simia di fe......... 
Loke un hende sembra, esaki lo e kosechá.......... 
........ esun ku sembra pa e Spiritu lo kosechá 
bida etèrno for di e Spiritu. (Galaten 6:7) 


Rumannan.... sea bendishoná e siman aki tambe. 
Disfrutá di e mensahe. 3 yüli 2023 


PENSAMENTU DI SIMAN 


Eli Deli Cafe B.V. 


ta buska 
BARISTA 
- 40 ora pa siman 
- idioma: spaño, ingles i papiamentu. 
- min 3 aña di eksperensia, 
- edat min 25-max 35. 


Pa mas info yama telefon 795 4709 


bishitantenan pa bin pasa 
un ratu ameno huntu ku nos 
riba djasabra 8 di yüli den 


e di dos edishon di Bario 
Festival ku ta bai tuma lugá 
den e bario di Nikiboko. 

Awèl si, pero lider no a 
shusha man, tabata keiru 
na tera friu. 


M21 tabatin bunita ak- 
shon pa piki sushi ayera 
na nort di saliña. 


DEN PASONAN DI BÒI 


Na momentu ku mi ta skirbi 
e kolumna aki mi no ta na 
Boneiru. Na momentu ku e 
ta sali, pues awe djaluna, 
mi ta bulando riba un buelo 
di KLM pa Boneiru. Mi a 
risibí un invitashon di parti 
Ministerio di BZK pa asistí 
na konmemorashon di 160 
aña di libertat di tur katibu 
den e anterior kolonia hu- 
landes. E konmemorashon 
a tuma lugá djasabra den 
Oosterpark, 
Amsterdam, 
ku asistensia di Rei Willem 
Alexander. Na e okashon 
ei el a pidi diskulpa pa tur 
loke Hulanda a hasi, kre- 
ando un komèrsio i trans- 
porte transatlántiko di hen- 
de afrikano komo katibu 
den e kontinente afrikano. 
Naturalmente un akto re- 
pudiabel i kondenabel. 


*** 
Nos por grita kiko ku nos 
ke, pero el a sosodé. Final- 
mente na 1863 Hulanda a 
haña su mes fòrsá pa abolí 
sklabitut. Ta kuestionabel 
kon e periodo di aboli- 
shon di sklabitut. A laga e 
eks-katibunan desampará, 
pa nan kuenta, sin pariba, 
sin pabou. E hendenan aki 
a haña nan mes ta sigui 
traha, hasiendo mesun tra- 
bou, pa komersiantenan 
Neuman, Hellmund, Jessu- 


run, despues otronan mane- 
ra Debrot, Hart, Herrera, 
Boom, Muskus, ku a sigui 
operá e kunuku i saliñanan 
ku a forma parti di e anterior 
plantashi di gobièrnu. 


*** 
Loke a sosodé, á sosodé. 
Nos no por kambia historia. 
I nos no por suavisá loke 
a sosodé. E tabata grave, 
serio, repudiabel i kondena- 
bel. Realisá tambe ku no ta 
solamente e negoshante di 
katibu tabatin falta, sino nos 
antepasadonan na Afrika 
tambe, ku tabata bende a- 
frikanonan ku e negoshan- 
te. Por yama nan enkubridó 
òf mi no sa kiko mas. E parti 
di historia aki no ta bini ma- 
sha dilanti, pero ta loke a 
sosodé. Mester duna e his- 
toria kompletu i na manera 
ophetivo. 


*** 
Hulanda a usa tur sorto di 
forma pa ekstendé e peri- 
odo di sklabitut mas tantu 
tempu posibel. Miéntras ku 
paisnan manera Fransia i 
Inglatera a abolí sklabitut 
for di masoménos 1800 
kaba bini ariba, Hulanda 
a hasi esaki te na1863 
numa. No a kompensá e 
katibunan finansieramente 
na momentu ku nan a bira 


liber. Sí Hulanda a paga e 
doñonan partikular di katibu 
finansieramente ku 200 flo- 
rin pa katibu. Famia Boyé a 
sali komo hende riku for di 
sklabitut, mirando kuantu 
katibu nan tabatin na 1863 
ora ku abolishon a drenta 
na vigor. 


*** 
E pueblo boneriano no sa 
gusta asosiá su mes ku 
sklabitut òf afrikano. Si ku 
indjan, e poblashon indí- 
gena, di e isla aki. Pero 
realidat ta siña nos, pa me- 
dio di entre otro tèstnan di 
DNA, ku mas i mas hende 
ta laga hasi awendia. Nan 
ta mira ku den nan DNA tin 
porshonnan grandi afrikano, 
hende indígena (indjan/am- 
erindio) i hende blanku. In- 
evitabel. 


*** 
Laga tuma mi mes komo 
ehèmpel. Sin mester a 
hasi un tèst di DNA ainda, 
a base di mi mes investi- 
gashonnan, mi sa ku den 
mi DNA tin rastronan afri- 
kano i oropeo. Pero tambe 
tin rastronan di e amerindio 
indígena. Mi bisawelo di 
parti tata por ehèmpel ta- 
bata un katibu ku a haña su 
libertat djis promé ku a abolí 
su sklabitut. Su doño, Felix 


Anthony, a fayesé i e kati- 
bunan den su ‘boedel’ a bira 
liber. Mi welo tabata Leo- 
nardus Bernardus Antoin, 
yu di Petrona Bough, katibu 
di famia Boyé. Bough, mes- 
kos ku Booi, ta famnan de- 
ribá di e fam Boyé, pues di 
nan doño. 


*** 
Di otro banda, mi mama ta 
nietu di Ernst Barend Fer- 
dinand Hellmund, segundo 
generashon di Hellmund 
kua bini for di Aschersle- 
ben, Alemania. E promé 
Hellmund ku a yega Kòrsou 
na fin di siglo 18 (1792) ta- 
bata un ‘landschirurgijn’, un 
médiko. Shon Ernst tabata 
un di e komersiantenan 
ku a kumpra dos parsela 
grandi (Bolivia i Colombia) 
ku gobièrnu di Hulanda a 
bende 
públikamente 
dia 
promé di sèptèmber 1868, 
na momentu ku nan a ripará 
ku no por a sigui operá Bo- 
neiru mas komo plantashi 
sin katibu. 


*** 
Mas aleu por ripará ku mi 
tata a nase i lanta na Nort di 
Saliña. Di mes tin sanger in- 
djan a kore den su benanan. 
Serka mi wela di parti mama 
tambe por mira karakterísti- 
kanan ku ta reda desenden- 
sia indjan. Mi tin foto di dje 
ku ta mustra e laso aki. 


*** 
Mi ke rekomendá tur hende 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


pa investigá nan palu di 
famia i siña konosé nan 
rais, buska pa sa di unda 
bo ta bini. Lo bo topa ku 
sanger oropeo, afrikano i 
indjan, ku a hasi bo ta loke 
bo ta awe. Mi mensahe ta 
pa nos stòp di husga otro 
a base di koló i rasa. Den 
DNA di esun ku ta yama 
su mes boneriano outén- 
tiko awe tin tur sorto di 
rasa skondí.. 


*** 
E echo ku mi ta na Hulan- 
da awor aki tin di aber ku 
e trabou hasí riba spesial- 
mente reskate di nos his- 
toria oral. Esei mi ta sinti 
den tur kombersashon ku 
mi tabatin e último lunanan 
ku hopi minister i ámtenar 
haltu di Hulanda Oropeo 
ku a bishitá FuHiKuBo. 
Esei ta resaltá komo mi 
‘levenswerk’. Pues papia 
ku hende grandi riba nan 
bida i e Boneiru di ántes. 
Ningun otro isla di Karibe 
Hulandes i Hulanda Ka- 
ribense no por igualá Bo- 
neiru den esaki. I esei ta 
hasi ami i tur hende rondó 
di mi orguyoso. Nos ta 
satisfecho di tin entrevista 
wardá di alrededor di sinku 
mil persona, repartí den e 
programanan Herensia di 
Siglo 20, Herensia, Bo- 
neiru Ayera pa Awe, Aki 
Boneiru, programa radial 
Beku i alrededor di 20 do- 
kumental pa televishon. 
*** 

ARUBA 
STATIA/SABA/ST. MAARTEN 


APS ta nombra The Curaçao Financial Group komo gerente di invershon 


PHILIPSBURG -- Al- 
gemeen Pensioenfonds Sint 
Maarten (APS), a nom- 
bra The Curaçao Financial 
Group N.V. (CFG) komo 
atministradó di e kartera di 
invershon. Entrante promé 
di mei gerensia di CFG a 
asumí e responsabilidat di 
maneho. 
E kartera di invershon 


lokal ta kontribuí na e mi- 
shon di APS, un fondo di 
penshun ku ta prepará pa 
futuro, ku ta invertí den i 
na nòmber di penshonado i 
partisipantenan. 
APS ta di opinion ku e 
desishon pa traha huntu ku 
CFG, huntu ku un órgano 
atministrativo i metanan 
mehorá, ta duna mas di- 


rekshon na e esfuersonan i 
asina agregá balor na APS 
komo akshonista. 
E entidat ku ta ehekutá 
e tareanan di maneho di 
e kartera di invershon di 
APS, ta sigui bou di un 
nòmber nobo, Sint Maarten 
Investment Company B.V. 
(SMIC). Gerensia di SMIC 
ta konsistí di direktornan 


general Walter Blijleven i 
Bharat Bhojwani i direktor 
ehekutivo Louisian Wathey. 
Meta di SMIC ta pa 
reklutá, selektá, atministrá 
i vigilá invershonnan lokal 
di APS na Sint Maarten 
i Kòrsou. APS: “Kombi- 
nando ekspertisio di tantu 
Sint Maarten komo Kòr- 
sou, nos ta enfoká nos mes 
riba fortifikashon i ampli- 
ashon di nos relashonnan 
ku interesadonan eksterno, 
klientenan i partnernan di 
invershon riba ámbos isla. 
Nos ta konvensí ku SMIC 


den hopi sentido lo trese 
un kambio positivo.” APS 
ta enfoká riba un kombi- 
nashon di invershon ku 
no ta generá solamente un 
rendimentu saludabel pa e 
fondo di penshun i su par- 
tisipantenan, pero ta kon- 
tribuí tambe na desaroyo 
ekonómiko i sosial di e ko- 
munidatnan den kua APS ta 
aktivo. 
Promé ku a tuma e desi- 
shon pa selektá tantu CFG 
komo señora Wathey, a 
tuma lugá un proseso inten- 
sivo di destaho i selekshon. 


Entrega yabi fase dos Under the Hill 


THE BOTTOM – Seis 
futuro famia di e kasnan 
nobo di Under the Hill 
djárason durante un ser- 
emonia kòrtiku, a risibí 
simbólikamente yabi di nan 
kas. 
Diputado di bibienda, 
Eviton Heyliger, a dirigí 
su mes na esnan presente, 
inkluyendo 
representan- 
tenan di Entidat Públiko 
Saba, e korporashon di bi- 
bienda Hulandes, Bazalt 
Wonen, kompania di kon- 
strukshon prinsipal, Van 
Boekel, e fundashon lo- 
kal di bibienda, Own Your 
Own Home i servisionan di 
emergensia. 


Heyliger a duna un his- 
toria kòrtiku di e fase dos 
di e proyekto di kas di Un- 
der the Hill. “E trabounan 
di kobamentu a kuminsá 
na òktober 2018 i awor na 
2023 por mira e resultado. 
Mi a kuminsá traha komo 
direktor di e departamentu 
di kas sosial na 2016, loke 
ta nifiká ku mi tabata ku 
e proyekto akí for i hopi 
komienso i kaminda awor 
mi ta kontentu di mira su 
final,” Tabatin hopi speku- 
lashon den komunidat riba 
kon e proyekto tabata ba- 
yendo i a tempu tuma. 
Tene na mente ku apesar 
ku e trabounan a kuminsá 


na òktober 2018 pero e 
forsa laboral mester a bini 
for di islanan i paisnan mas 
grandi den besindario i e 
materialnan mester a bini 
for di eksterior pa Saba, 
Heyliger a bisa. 


Na 2020 e pandemia di 
Covid a dal. E proyekto 
tambe a sinti e efekto i mes- 
ter a sufri kontra tempu. 
Apesar di tur kos, tras di 
kortina tur partido a kon- 
tinuá pa traha huntu i awe 


nos ta mira e resultado, se- 
gun Heyliger. 
Despues di e diskurso di 
e diputado, a hasi entrega 
di yabi simbólikamente na 
e seis habitantenan nobo. 


Kambio dinámiko direktiva di 
supervishon WINAIR 


SIMPSON BAY – WI- 
NAIR ku orguyo ta anun- 
siá e logro signifikante riba 
su kaminda pa resiliensia i 
éksito. Siguiendo e sobre- 
bibensia remarkabel for di 
retonan finansiero, orkan i 
e pandemia global di Co- 
vid-19, WINAIR ta pre- 


parando pa ekspanshon i 
prosperidat pa futuro. Ku 
orguyo WINAIR ta anunsiá 
e ekspanshon di su direkti- 
va di supervishon di tres pa 
sinku miembro, markando 
un era nobo di desishon 
stratégiko i kresementu. 
Desde 10 di òktober 


2010, momentu ku WI- 
NAIR a bira di Gobièrnu di 
Sint Maarten, ku base ofi- 
sial na e pais, e kompania 
di aviashon a pasa dor di un 
transformashon 
remarka- 
bel. Inisialmente konfrontá 
ku opstákulo, WINAIR a 
sobrebibí na 2021 bou di 


lider di e direktiva di su- 
pervishon konsistiendo di 
George Greaux Jr., Robert 
Budike, Gerrit Draai i e tim 
di manager ehekutivo de- 
diká. A base di nan esfuerso 
inkansabel i kompromiso, 
WINAIR a krese dentro di 
un aña. Awor momentu ku 


WINAIR ta drenta e fase di 
ekspanshon i oportunidat- 
nan di kresementu, ta kru- 
sial pa adaptá su liderazgo 
struktural. E ekspanshon di 
e direktiva di supervishon 
pa sinku miembro, ta un 
paso stratégiko pa dilanti 
pa e kompania. 


Are you a creative and results-driven marketer with a passion for the hospitality 
industry? Join our dynamic team as a Marketing coordinator and make an impact 
on our brand presence and revenue growth. As our Marketing coordinator, you will 
have the opportunity to show your strategic thinking, innovative ideas, and drive 
our marketing initiatives to new levels. With your high energy, enthusiasm, and 
commitment to quality, you will play a crucial role in attracting guests, promoting 
our Resort, and enhancing the overall guest experience. Join us and be part of a 
team that values creativity, collaboration, and dedication! 


Key Responsibilities: 
* Develop and implement strategic marketing plans to drive brand awareness 
and revenue growth 
* Create digital marketing campaigns, including improving our rankings, email 
marketing, and social media 
* Manage the creation and execution of captivating content for various marketing 
channels 
* Conduct market research and analyze consumer trends to identify new oppor 
tunities 
* Collaborate with internal/external teams to ensure consistent brand messaging 
and alignment 
* Stay updated on industry trends and competitor activities to maintain a com 
petitive edge 
* Keeps management informed by submitting activity and results reports, such 
as call reports, weekly work plans, and monthly and annual territory analyses. 


Qualifications: 
* Preferable HAVO /VWO or a degree in Marketing, or a related field or equivalent 
experience 
* Experience in the hospitality industry is a plus 
* Knowledge of digital marketing strategies and tactics 
* Analytical and problem-solving skills 
* Excellent written and verbal communication abilities 
* Creative mindset with an eye for design and branding 
* Knowledge of marketing software and analytics tools 
* Ability to collaborate effectively with cross-functional teams 


To apply or for more information, please send an email to hr@habitatbonaire.com 


VACANCY 
Marketing Coordinator 


Jalvicar B.V. ta buska 
- 1 airco-monteur 
- 1 auto-lasser 


-airco-monteur 3 aña /auto-lasser 1 aña di eksperensia 


Mas inf. tel. nr. 717-3163 

ARUBA 
HULANDA 


WOERDEN -- Burge- 
meester 
Molkenboer 
di 
Woerden a reakshoná di 


shòk riba e detenshon di un 
muhé djárason den e bario 
Kamerik. Ta sospechá e 


muhé di negoshi di hende, 
pasobra el a probechá di un 
otro muhé pa 15 aña largu 
den su empresa. 
E siman akí FIOD i In- 
spekshon di Labor a hasi un 
entrada den e empresa di e 
sospechoso di 53 aña. Di 
ki tipo di empresa ta trata, 
no ta konosí. En todo kaso 
no ta trata di un empresa di 
kunuku, e burgemeester ta 
bisa. 
Desde 2008 lo a malusá 


e 
víktima. 
Segun 
In- 
spekshon di Labor, nunka a 
paga e muhé pa su trabou- 
nan. Tambe tin menshon 
di dianan di trabou largu i 
kitamentu di libertat per- 
sonal. 
Segun e inspekshon, e 
muhé tabata biba bou di 
kondishon pober den un 
karavan riba e tereno di e 
empresa. E karavan no ta 
seif pa kandela. E muni- 
sipio p’esei a ser’é mesora. 


E ta ekstraordinario un 
situashon tristu. Hopi fuerte 
ku por tuma lugá i ku hende 
por hasi algu asina ku otro, 
e burgemeester ta reaksho- 
ná serka RTV Utrecht. 
E edat di e muhé ku 
a hasi mal uso di dje no 
ta konosí. E víktima, se- 
gun e burgemeester tabata 
deskuidá. E akomod’é na 
un lokalidat sekreto i ta 
bayendo bon kuné. 


Burgemeester di shòk tokante sklabitut moderno 


Investigashon mucha ku a muri 
durante operashon 


DEN HAAG – Mini- 
sterio Públiko ta hasiendo 
un investigashon pa kousa 
di morto di un mucha di 
tres aña den un hospital 
na Den Haag. A base di 
fuentenan, De Telegraaf ta 
skirbi ku algu a bai robes 
durante un operashon di 
wowo na Juliana Kinder- 
ziekenhuis, ku ta kai bou 
di HagaZiekenhuis. Mi- 
nisterio Públiko ta kon- 
firmá ku e mucha durante 
e operashon a haña muchu 
poko aire. 
“Pa tratamentu spesí- 
fiko pa salba su bida, e 
momentu ei a hib’é na un 


otro hospital, pero sin re- 
sultado. Tres dia despues 
e mucha a muri ei nan,” 
Ministerio Públiko ta skir- 
bi den un splikashon kòr- 
tiku. Ei den tin tambe ku 
ta investigando e hospital 
enbolbí. 
Un bosero no ke bisa 
mashá, pero ta konfirmá 
ainda ku no ta hopi biá ku 
Ministerio Públiko ta en- 
bolbí ku un investigashon 
di prosedura médiko. Den 
e kaso akí ta mira si a a- 
tendé segun prosedura. Se- 
gun De Telegraaf ainda e 
mayornan no a reakshoná 
riba e informe. 


DEN HAAG – Un mu- 
cha di nuebe aña di Den 
Haag a menasá un otro mu- 
cha di seis aña ku un kuchú. 
Polis tabata lihé na e sitio i 
a tuma e kuchú den beslag. 
No a detené e mucha di 
nuebe aña. 
“Danki Dios e kolega- 
nan tabata na tempu aser- 
ka,” e tim básiko di Polis 
ta skirbi riba media sosial. 
E notifikashon a drenta 
djárason serka Polis via di 
e mayor di e mucha di seis 
aña. Una bes na e sitio, e 


agentenan a haña e kuchú 
serka e mucha di nuebe aña. 
No ta persiguí e mucha 
di nuebe aña. No por per- 
siguí mucha bou di 12 aña 
si nan violá lei. Sí polis i e 
mama a papia seriamente 
ku e mucha. Segun Polis, 
tabatin kombersashon kla 
tokante e seriedat di e situ- 
ashon. Tambe a hasi regi- 
strashon. Esaki ta nifiká ku 
e informashonnan di e mu- 
cha awor ta den e sistema 
di Polis. Ya e mucha tin 
nos atenshon, algu ku bo no 


mester ta orguyoso di dje na 
un edat asina, Polis ta skirbi 
riba Facebook. Komo ku e 
mucha ta menor di edat, a 
hasi notifikashon tambe 
serka Veilig Thuis. For di ei 
nan por ofresé ayudo. 
Segun Polis, e mucha a 
bini ku e kuchú for di kas. 
P’esei Polis ta atvertí ma- 
yornan pa paga tinu riba 
nan yunan. Mira den nan 
tas i saku promé ku nan bai 
hunga pafó i hasi esaki un 
tema diskutibel promé ku 
aksidente tuma lugá. 


Mucha ta menasá otro ku kuchú 


Pa diskurso di Rei Willem Alexander 
Emoshon i alabansa pero tambe krítika 


DEN 
HAAG 
– 
E 
despensa ku Rei Willem 
Alexander a pidi pa pasado 
di sklabitut Hulandes, a lòs 
hopi emoshon serka e pú- 
bliko. Tabatin palabranan di 
alabansa pa e tono di e dis- 
kurso i tambe tokante e pre- 
gunta kiko ta bai bira awor 
e kontinuashon. Un parti di 


Tweede Kamer a preferá di 
no mira niun despensa. 
Den e anterior koloni- 
anan a risibí positivamente 
e despensa ku Promé Mi- 
nister Rutte i awor tambe 
Rei a ofresé. Asina promé 
Minister di Kòrsou, Gilmar 
Pisas, ta papia di un mo- 
mentu históriko. 


Segun Pisas, Hulanda 
ku ánimo i responsabilidat 
a demostrá kon pa atendé 
asuntunan penoso di pa- 
sado. E despensa ta forma 
un kambio importante den 
e relashon entre Kòrsou i 
Hulanda. 
Presidente di Sürnam, 
Chan Santokhi, ta yama e 
despensa bon biní, pero ta 
agregá ku su gobièrnu lo no 
reakshoná mesora, pasobra 
e ke haña kontesta amplio 
den su pais kon Hulanda 
i Sürnam awor ta bai mas 
aleu. E heridanan di 300 
aña sklabitut no ta kita fásil. 


HULANDA/OUST- 
RIA – Un Hulandes di 47 
aña djasabra a muri durante 
kareda di pia na Tirol, Ou- 


stria. El a sak den otro i kai, 
segun Polis. Dunadónan di 
ayudo a trata na reanimá e 
hòmber, pero sin resultado. 


Hulandes ta muri durante kareda di pia 


Komo ku ainda mester sti- 
pulá e orígen di e morto ku 
siguridat, Fiskal di Ministe- 
rio Públiko a pidi pa outop- 


sia. 
E hòmber tabata partisi- 
pando na Stubai Ultratrail, 
un kompetensia di kareda di 
pia den kua ta subi Stubai. 
E organisashon ta bisa di ta 
lamentá e sosedidu trágiko. 
Despues di e insidente a 
para e evento. 
E kompetensia kono- 
sé diferente distansia, te 
maksimal 68 kilometer. Se- 


gun Tiroler Zeitung, e hu- 
landes tabata partisipando 
na 32 kilometer. Mas òf 
ménos na mitar kaminda el 
a sak den otro. 

ARUBA 
KÒRSOU 
Selebrashon dia di bandera 

ORANJESTAD -- Par- 
tido MEP a tuma nota di 
atakenan cu Parlamenta- 
rio Arthur Dowers ta haci 
contra nos autoridadnan. 
Esaki, pa Partido MEP ta 
inaceptabel y ta un actitud 
cu ta mina principio demo- 
cratico di nos pais. Ora un 
ciudadano, 
especialmente 
den un posicion di parla- 
mentario ta falta respet na 
nos autoridadnan, ta malo 
pa e fundeshi di nos pais. 
Mas ainda biniendo di un ex 
minister di husticia di nos 


pais, cu mester sa miho. 
Mas di lamenta ainda ta 
cu señor Dowers di Fraccion 
di AVP ta ataca autoridad pa 
defende su colega Benny 
Sevinger, cu ta e corupto 
di mas grandi di nos pais. 
Esaki sigur ta bisa nada bon 
di e parlamentario aki. Do- 
wers ta un Parlamentario di 
nos pais cu riba su mes ya 
caba a perde tur credibilidad 
di nos pueblo y su actitud di 
ataca autoridadnan di nos 
pais pa defende un miembro 
corupto di e Old Boys Club 


di AVP, ta haci pio ainda pa 
su persona cu no solamente 
a perde credibilidad di Aru- 
ba pero awo tambe a perde 
credibilidad di Hulanda. Tur 
loke esaki ta bisa di Dowers 
ta cu e ta mesun corupto 
of pio corupto cu su amigo 
corupto Benny Sevinger. 


Parlamento, sigur Parla- 
mentarionan di coalicion ta 
condena y rechasa e tipo di 
actuacionnan aki pasobra 
esaki ta un mal reflexion 
pa henter Parlamento y pa 
Aruba. Momento cu bo ata- 
ca autoridad, pa defende un 
corupto, bo ta cuminsa mina 


e principio democratico di 
bo pais. Dowers ta brongosa 
nos Parlamento y henter nos 
pais. Y pais completo mes- 
ter rechasa e tipo di politica 
anticua di e Old Boys Cub 
aki. Partido MEP sigur y 
henter Aruba mester conde- 
na e actitud aki di Dowers y 
lag’e sinti cu di berdad loke 
e ta haci ta un berguensa pa 
nos pais. 


ARTHUR DOWERS TA UN BERGUENSA PA NOS PAIS 
Atacando autoridadnan ta mina principio democratico di e pais 


ORANJESTAD -- Dia- 
huebs den oranan laat di a- 
tardi a sosode un accident 
cu un persona levemente 
herida, na altura di e cru- 
sada di Emmastraat cu John 
G. Emanstraat. Esaki tabata 
pa falta di dunamento di 
preferencia. 
Chauffeur di e SUV 
biniendo di panort for di 
Emmastraat a sali dilanti 


di un Chevrolet Spark, cu 
tabata riba e caminda di 
preferencia cu ta John G. 
Emanstraat. E impacto ta- 
bata den banda di e chauf- 
feur di e Spark. 
Ambos auto a haya bas- 
ta daño material. Polis di 
trafico a presenta na e sitio 
y tambe a pidi pa presencia 
di ambulance pa atende cu 
e persona herida na e sitio. 


Accidente cu herido pa falta di dunamento di preferencia 


Aruba ta un destino inicial 
Air Century ta amplia ruta desde Punta Cana 
ORANJESTAD 
-- 
Aruba ya caba ta hayando 
bishita di diferente aero- 
linea cu ta trece turista 
for di diferente destino 
directo, entre otro British 
Airways y tambe ultimo 
a ricibi e grato noticia cu 
Spirit Airways lo cuminsa 
bula tur dia. Wingo tambe 
a anuncia cu nan lo cumin- 
sa bula pa Cali cu un vuelo 
directo. 
Awo Air Century di Re- 
publica Dominicana, a an- 
uncia nan proximo opera- 
cionnan durante e di XXII 
Feria CTN Expo Holiday 
na Santo Doingo, p’e tem- 
porada di winter. 
E aerolinea a anuncia 
su plannan pa expande 
nan red di ruta fo’i Punta 
Cana, estableciendo como 
e di dos hub di e aero- 


linea. Den un esfuerso pa 
fortalece su presencia den 
e mercado, Air Century a 
comparti cu nan lo ofrece 
conexion directo fo’i Punta 
Cana na varios destino po- 
pular den Caribe. E desti- 
nonan inicial ta inclui Aru- 
ba, Sint Maarten, Corsou, 
Miami, San Juan, Cartage- 
na, La Habana y Valencia 
(Venezuela). Cu e rutanan 
nobo aki nan kier ofrece e 
biaheronan un mayor flexi- 
bilidad y comodidad na ora 
di planifica nan biahe, n’e 
tempo cu e oportunidadnan 
turistico ta habri y negoshi 
den e region. 


Felipe Gutierrez, direc- 
tor comercial di Air Centu- 
ry, a expresa e entusiasmo 
di e aerolinea pa amplia 
nan red y reforsa nan co- 
nectividad. E ambicioso 
proyecto di expansion di 
e rutanan di e compania lo 
cuminsa cu e ocho destino 
aki, cu plan di ampliacion 
den un futuro proximo. 
E obhetivo ta establece 
Punta Cana como un cen- 
tro destaca den Caribe, 
ofreciendo e biaheronan 
un mayor accesibilidad y 
e oportunidad di explora 
un variedad mas amplio di 
destino. 


17 Aña di prizon pa Shanon Williams pa asesinato di Eddy Rincon 
ORANJESTAD – Si- 
man pasa Corte den Prome 
Instancia a dicta sentencia 
den e caso di asesinato di e 
hoben Eddy Rincon kende 
a wordo asesina e anochi 
di 30 di November 2022 
riba caminda pa tanki di 
Savaneta. Loke a facilita e 
investigacion pa autoridad- 
nan policial, tabata e hecho 
cu despues cu tres hoben a 
bay laga e victima Rincon 
benta riba caminda cu he- 
rida di bala na su heup, e 
tabata bon na conocemento 
y entre otro a bisa un señora 
cu ta biba net banda di sitio 
caminda tur cos a sosode 
pero tambe e victima taba- 
tin forsa ainda pa duna e 
oficialnan di polis cu a yega 
na e sitio prome, tur infor- 
macion pa loke ta Shanon 


cu a tira pa horta su placa. 
Un declaracion contun- 
dente e victima a informa 
polisnan, esta cu el a bisa 
Shanon kende a hinca mas 
despues den saco di car- 
son pa coy su placa: “bo a 
horta mi placa caba, no tira 
mi,” dunando indicacion cu 
e asesino simplemente no 
tabatin respet pa su amigo 
Rincon. Shanon mes no a 
duna ningun tipo di declara- 
cion inicialmente y ta hopi 
mas despues el a entrega 
un declaracion na Corte 
riba loke lo a pasa segun su 
concepto pero ayera mainta 
Hues a mustra riba diferente 
declaracion di testigonan, 
entre cual e otro acusado 
Ka Min Lin pero tambe e 
mucha muhe menor di edad 
cu tabata e anochi fatal den 


e auto. 
Tur dos a splica kico a 
pasa y cu tur dos a declara 
cu Shanon a riba e victima 
na momento cu el a purba di 
bula for di e auto mientras 
cu tambe tin e declaracion 
di otro testigo, di un señora 
kende ta biba cerca di e luga 
di e incidente y kende tambe 
a bay asisti e victima kende 
a cont’e kico a pasa. Pues e 
declaracion entrega pa Sha- 
non durante tratamento di e 
caso, no a cambia e situa- 
cion y ayera mainta Hues a 
inform’e cu ta bon cla cu el 
a tira Eddy Rincon pa kita 
su placa for di dje y cu nin- 
gun momento por a prueba 
cu ta e victima tabata debe 
Shanon e suma di 50 florin. 
Mientras cu Ministerio Pu- 
blico durante tratamento di 


e caso a pidi Corte pa im- 
pone un castigo di 19 aña di 
prizon pa e hecho serio aki, 
ayera mainta Hues a im- 
pone un castigo di 17 aña di 
prizon y e acusado tin dos 
siman pa apela e decision di 
Corte den Prome Instancia. 
Na mes momento tambe 
Hues a dicta sentencia con- 
tra di e hoben Ka Min Li di 
17 aña pa su envolvimento 
den e caso cual a resulta di 
no ta asina pisa y solamente 
a bin haya e hoben aki cul- 
pabel di tin arma di candela 
den su poder. Pa colmo no 
ta prome bes cu Ka Min ta 
dilanti Hues pa asunto di 
arma den su poder ya cu el a 
yega di sinta den KIA caba 
den pasado pa esaki y el a 
ricibi castigo condicional e 
tempo ey cu algun aña di 
prueba y awor a bolbe haya 


su mes den otro situacion 
di arma di candela. Hues 
a impone un castigo di 15 
luna di ‘jeugddetentie’ di 
cual 3 luna ta condicio- 
nal y cu 3 aña di prueba y 
tambe e tin cu ser pone bou 
di Reclassering. Na mes 
momento Hues a informa 
e acusado aki cu e tabatin 
un castigo condicional di 3 
luna colgando riba su cabes 
pa e caso anterior loke ta 
bin acerca di e castigo im- 
pone di cual dos di esaki ta 
‘jeugddetentie.’ 
Ora cu mira e hobennan 
aki dilanti di Hues, nan ta 
parce muchanan cu ainda 
no a madura, cu ainda nan 
lo ta bayendo scol si tur cas 
tabata canando bon cu nan 
y awor tur dos ta figuranan 
cu record criminal, uno mas 
serio cu e otro. 

ARUBA 

KRALENDIJK--E tim 
di futbòl di Antriòl Playa 
Pabou ku ta SV Juventus, 
djabièrnè último a gana 
di Independiente ku skor 
di 3-2, esaki den kontinu- 
ashon di e torneo di futbòl 
pa Kopa Dia di Boneiru. 
E partido aki a tuma 
lugá djabièrnè último na 
Stadion Antonio Trenidad 
na Rincon. 
Tabata Independiente ku 
a sali pika dilanti 1-0 den 
e partido, esaki ku gol di 
Luis Vega na di 24 minüt di 
e partido. 
Despues di esaki Juven- 
tus ta reakshoná i hinka dos 
gol sigui pa empatá 1-1 i 
pasa dilanti 2-1 den e par- 
tido. 
Tabata Peterson Destina 


na 33 minüt di e partido, ta 
anotá pa SV Juventus em- 
patá e partido 1-1. 
Despues di esaki, tabata 
Philberton Pourier na di 47 
minüt di e partido, ta ano- 
tá pa SV Juventus bai den 
bentaha di 2-1 den e par- 
tido. 
Angy Urango di Inde- 
pendiente despues di esaki 
ta anota na di 76 minüt di 
e partido, pa Independiente 
empatá e partido na dos, 
2-2 pues. 
Por último tabata Bene- 
dict Dirksz na di 78 minüt 
di e partido, ta manda Ju- 
ventus dilanti 3-2, skor 
tambe ku e partido a fina- 
lisá den viktoria pa SV Ju- 
ventus ku ta gana e partido 
pues ku skor di 3-2. 


Juventus 3-2 riba Independiente 


FC Champs a gana SV La Fama 3-2 


KRALENDIJK--FC 
Champs djasabra último 
den un partido di futbòl 
veterano amistoso, a gana 
di SV La Fama den partido 
ku a tuma lugá mitar di seis 
atardi. 
SV La Fama última- 
mente aya na Hulanda a 
gana di Ajax i ta kai vensí 
aki na Boneiru kontra FC 
Champs ku sigur ta un tre- 
mendo ekipo. 
Di akuerdo ku e infor- 
mashonnan di e Relashoni- 
sta Públiko di FC Champs 


ku ta sr. Urbano St. Jago, e 
golnan di FC Champs ta di 
Garindo Rapaela ku a hinka 
tur 3 gol di e partido. 
E partido aki a tuma lugá 
na Fèlt Elion Flores. 
Mas aleu sr. St. Jago ta 
informá ku FC Champs 50+ 
no tin wega djasabra awó. 
Nan ta bèk riba tereno di 
futbòl dia 29 di yüli 2023. 
Nan ta wanta un ratu ya 
ku tin hopi hungadó ku le- 
shon. 
Esaki pa duna nan chèns 
pa rekuperá di e leshonnan. 


Jossy Boekhoudt Ballpark un hoya 


KRALENDIJK--E bòl- 
park di Tera Kòrá konosí 
promé komo La Sonrisa 
Ballpark i awe komo Jossy 
Boekhoudt Ballpark, mo- 
mentu ku esaki keda kla 
despues di su renobashon, 
esaki lo bira otro hoya di un 
bòlpark aya na Tera Kòrá. 


Na a momentunan aki 
por menshoná ku e part 
di yerba nobo ta práktika- 
mente kla, na e momentu- 
nan aki ta toka e otro par- 
tinan di e bòlpark pa haña 
atenshon di renobashon. 
Por bisa ku pa loke nos 
a mira fin di siman pasá, e 


bòlpark aki un bia mas lo 
bira un hoya di bòlpark mo- 
mentu ku tur e trabounan di 
renobashon keda kla o sea 
ta kompletá. 
Ya por mira tambe e 
“bòrchi skor” nobo ku ta na 
su lugá kaba. 
Hopi trabou falta ainda 


pero e trabounan ta kanan- 
do bon i segun plan si nos 
komprondé bon. 
Nos ta deseá esnan en- 
kargá ku renobashon di e 
bòlpark tur klase di éksito 
ku e trabounan pa na mo- 
mentu ku tur e trabounan 
di renobashon ta tras di 


lomba, nos haña nos un bia 
mas ku un hoya di un bòl- 
park ku ta Jossy Boekhoudt 
Ballpark aya na Tera Kòrá 
o sea kaminda di bai Soro- 
bon/Lac. 
Riba potrèt e parti di 
yerba nobo di e bòlpark. 

K R A L E N D I J K - 
-Manera ya nos a trese na 
publisidat siman pasá, dja- 
sabra último den oranan di 
traimèrdia, un delegashon 
di Pony League ku ta e 
selekshon di muchanan U8 
i nan “coach”nan a biaha pa 
Marion, IL USB, unda nan 
lo bai kompetí den e Pony 


Pinto 8U World Series In- 
ternational Classic. 
Boneiru lo ta hungando 
algun wega di fugeo den 
preparashon pa e “tourna- 
ment” mes ku lo inisiá dia 
6 di yüli 2023. 
Esnan na kabes di e de- 
legashon ta sinti ku nan ta 
bon prepará mentalmente 


pa por duna bataya na nan 
kontrinkantenan. 
Pa promé bia den histo- 
ria ku Boneiru lo ta partisi- 
pando den un torneo di tal 
nivel ku edatnannan asina 
chikitu. 
Esaki sigur ta e promé 
piedra pa un fundeshon sta- 
bil i un desaroyo pa un beis- 


Selekshon Pony U8 a biaha pa Merka 


bòl duradero den futuro. 
Den e selekshon a biaha 
ta konsistí di 15 hungadó i 
4 “coach”. 


Riba potrèt e delegashon 
promé di a subi avion rum- 
bo pa Merka. 


